
PARLAMENTUL ROMÂNIEI

CAMERA DEPUTAŢILOR
	       Comisia pentru politică economică,
              reformă şi privatizare 
	
	                    Bucureşti,  11.09.2012
                    Nr. 21/49
                    PL-x 68/2012


                                                                   AVIZ

asupra proiectului de Lege pentru modificarea şi completarea 
art.140 alin.(2) din Legea nr.571/2003 privind Codul fiscal
                În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru modificarea şi completarea art.140 alin.(2) din                     Legea nr.571/2003 privind Codul fiscal, trimis cu adresa nr. PL-x 68 din 10 aprilie 2012, înregistrată sub nr. 21/49 din 11 aprilie  2012. 
  Senatul, în calitate de primă Cameră sesizată, a adoptat iniţiativa legislativă, în conformitate cu prevederile articolului 75 alineatul (2) teza a  III-a din Constituţia României, republicată.

  Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  În conformitate cu prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din 11 septembrie 2012.

     Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, transmis cu adresa                                         nr. 1108 din 19 octombrie 2011 şi  punctul de vedere al Guvernului transmis cu adresele  nr. 2535 din 4 noiembrie 2011, respectiv  nr. 5317 din 29 august 2012, prin care nu susţine adoptarea acestei iniţiative legislative. 
   Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât aceasta ar fi discriminatorie în ipoteza în care ar fi adoptată în forma propusă, deoarece furnizorii ar trebui să aplice o cotă redusă pentru livrarea de agent termic către consumatorii casnici şi cota standard pentru livrarea aceluiaşi bun către celelalte categorii de consumatori, încălcându-se astfel principiul neutralităţii taxei, prevăzut de art. 1 alin. (2) din Directiva 2006/112/CE privind sistemul comun al taxei pe valoarea adăugată, cu modificările şi completările ulterioare.
   Mai mult decât atât, referitor la implicaţiile financiare generate de iniţiativa legislativă, aplicarea acesteia ar avea un impact negativ asupra veniturilor bugetului general consolidat.
Faţă de aceste considerente, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
     În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE
                    SECRETAR  
                Mihai TUDOSE                                                          Horia GRAMA
        Şef serviciu

